শুকুৰবাৰে নিশা কলকাতাৰ ইডেন গাৰ্ডেনত অনুষ্ঠিত দ্বিতীয়খন টি-২০ খেলত ভাৰতে ৱেষ্ট ইণ্ডিজক পৰাস্ত কৰি তিনিখন খেলৰ টি-২০ শৃংখলাত ২-০ ৰ অগ্ৰগতি লাভ কৰে।
এই বিজয়ৰ পাছত ভাৰতে ক্ৰিকেটৰ ইতিহাসত এক বিশেষ মাইলষ্ট'ন স্পৰ্শ কৰে। ক্ৰিকেট বিশ্বত এই কৃতিত্ব অৰ্জন কৰা কেৱল দ্বিতীয় দল হিচাপে পৰিগণিত হৈছে ভাৰত।
ৱেষ্ট ইণ্ডিজৰ বিৰুদ্ধে জয়ৰ লগে লগে ভাৰতে পুৰুষ ক্ৰিকেটত ১০০ খন টি-২০ মেচত জয়ৰ সাফল্য অৰ্জন কৰে।
ভাৰতে এতিয়ালৈকে মুঠ ১৫৫ খন টি-২০ মেচত ভাগ লৈছে। ইয়াৰে ১০০ খন খেলত জয় লাভ কৰাৰ বিপৰীতে ৫১ খনত পৰাস্ত হৈছে। অমীমাংসিত হৈছে ৪ খন খেল।
উল্লেখ্য যে এইক্ষেত্ৰত ভাৰততকৈ আগত আছে কেৱল চুবুৰীয়া ৰাষ্ট্ৰ পাকিস্তান। পাকিস্তানে ১৮৯ খন টি-২০ মেচ খেলিছে আৰু ১১৮ খনত বিজয় সাব্যস্ত কৰিছে।
অৱশ্যে জয়ৰ গড় হাৰৰ ক্ষেত্ৰত পাকিস্তানতকৈ (৬৪.৪ শতাংশ) আগত আছে ভাৰত (৬৫.২৩ শতাংশ)। অৱশ্যে এইক্ষেত্ৰত ৬৭.৯৭ শতাংশ জয়ৰ গড় হাৰে শীৰ্ষত আছে আফগানিস্তান।
দলৰ মুৰব্বী আবু আল-হাছানৰ মৃত্যুৰ ঘোষণা ইছলামিক ষ্টেটৰ; কোন হ'ল নতুন নেতা?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
